
PATVIRTINTA

Šakių rajono savivaldybės administracijos direktoriaus 2013 m. rugsėjo  24  d. 
įsakymu Nr.AT-1049
RAJONO savivaldybės administracijos KUDIRKOS NAUMIESČIO SENIŪNIJOS SENIŪNO PAREIGYBĖS APRAŠYMAS

I. PAREIGYBĖS CHARAKTERISTIKA


1. Kudirkos Naumiesčio seniūnijos (toliau – seniūnija) seniūnas (toliau – seniūnas) yra karjeros valstybės tarnautojas.


2. Pareigybės lygis – B.


3. Pareigybės kategorija – 10.
II. PASKIRTIS

4. Seniūno pareigybė reikalinga Valstybės tarnybos, vietos savivaldos, viešojo administravimo įstatymais ir kitais teisės aktais įgaliotai veiklai vykdyti įgyvendinant valstybės ir vietos savivaldos institucijų aktus bei administruojant numatytas viešąsias paslaugas.                                                

                                                   III. VEIKLOS SRITIS

         5. Šias pareigas einantis valstybės tarnautojas veikia viešojo administravimo, turto valdymo ir priežiūros, šeimos, vaikų socialinių teisių apsaugos bei personalo valdymo srityse.

IV. specialieji REIKALAVIMAI EINANČIAM ŠIAS PAREIGAS

VALSTYBĖS TARNAUTOJUI



6. Turėti aukštąjį neuniversitetinį arba jam prilygintą išsilavinimą.


7. Turėti ne mažesnę kaip 2 metų vadovaujamojo darbo patirtį.

8. Išmanyti Lietuvos Respublikos įstatymus ir kitus teisės aktus, reglamentuojančius valstybės tarnybą ir viešąjį administravimą, viešųjų pirkimų klausimus, Civilinės saugos įstatymą ir poįstatyminius teisės aktus civilinės saugos ir ekstremalių situacijų klausimais bei Saugos ir sveikatos darbe reglamentuojančius teisės aktus, raštvedybos bei dokumentų ir teisės aktų rengimo taisykles.



9. Mokėti dirbti šiomis kompiuterinėmis programomis: MS „Word“, MS „Excel“, MS „Outlook“, „Internet Explorer“.



10. Gebėti valdyti, kaupti, sisteminti, apibendrinti informaciją ir rengti išvadas, savarankiškai sugebėti nustatyti darbo prioritetus.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


11. Organizuoja, planuoja ir koordinuoja seniūnijos atliekamas funkcijas, paskirsto darbą seniūnijos darbuotojams, atsižvelgdamas į jų pareigybės aprašymuose nustatytas funkcijas atlieka seniūnijos vidaus administravimą siekiant užtikrinti tinkamą seniūnijos funkcijų vykdymą.



12. Administruoja seniūnijai skirtus asignavimus, tam, kad būtų racionaliai valdomi seniūnijos finansiniai ištekliai ir įgyvendinami jai keliami uždaviniai.



13. Priima gyventojus įvairiais klausimais, išduoda seniūnijai priskirtos teritorijos gyventojams Gyvenamosios vietos deklaravimo įstatymo nustatytus dokumentus, šeimos sudėtį, socialinę padėtį ir kitokias faktinę padėtį patvirtinančias pažymas, išskyrus atvejus, kai tai pagal teisės aktus turi būti patvirtinta kitais dokumentais, registruoja mirtis, išduoda leidimus laidoti tam, kad būtų užtikrintas tinkamas seniūnijos veiklos sritį reglamentuojančių teisės aktų įgyvendinimas.



14. Notariato įstatymo nustatyta tvarka neatlygintinai atlieka seniūnijai priskirtos teritorijos gyventojams notarinius veiksmus ir Civilinio kodekso nustatyta tvarka neatlygintinai tvirtina seniūnijai priskirtos teritorijos gyventojų oficialiesiems testamentams prilyginamus testamentus, siekiant įgyvendinti šias sritis reglamentuojančių Lietuvos Respublikos teisės aktų reikalavimus.



15. Nagrinėja Administracinių teisės pažeidimų kodekso priskirtas administracinių teisės pažeidimų bylas, siekiant įgyvendinti Lietuvos Respublikos ir savivaldybės teisės aktų reikalavimus šioje srityje.




16. Sudaro sutartis seniūnijos kompetencijai priskirtais klausimais, rūpinasi jų vykdymu siekiant įgyvendinti Lietuvos Respublikos ir savivaldybės teisės aktų reikalavimus šioje srityje.



17. Kontroliuoja, ar teikiant viešąsias paslaugas laikomasi teisės aktuose bei sutartyse nustatytų jų teikimo reikalavimų, nagrinėja gyventojų prašymus bei skundus dėl viešųjų paslaugų teikimo ir šiais klausimais pagal savo kompetenciją priima sprendimus. Savivaldybės administracijai bei kitiems viešųjų paslaugų teikimą administruojantiems subjektams teikia pasiūlymus dėl viešųjų paslaugų teikimo gerinimo, siekiant užtikrinti tinkamą seniūnijos funkcijų vykdymą. Nustatyta tvarka prižiūri prekybą viešosiose vietose siekiant įgyvendinti teisės aktų reikalavimus.



18. Teikia savivaldybės administracijos direktoriui pasiūlymus dėl kitų savivaldybės administracijos struktūrinių padalinių valstybės tarnautojų ir savivaldybės įstaigų vadovų veiklos seniūnijai priskirtoje teritorijoje tobulinimo, savivaldybei priklausančių kelių, gyvenviečių gatvių, šaligatvių ir aikščių tvarkymo, vietinio susisiekimo transporto organizavimo, savivaldybei priklausančių pastatų ir statinių remonto, paminklų, kapinių priežiūros, viešųjų paslaugų teikimo gyventojams organizavimo, siekiant įgyvendinti Lietuvos Respublikos ir savivaldybės teisės aktų reikalavimus šioje srityje.



19. Rengia savivaldybės tarybos sprendimų, mero potvarkių administracijos direktoriaus įsakymų ir kitų dokumentų projektus, dalyvauja savivaldybės tarybos, jos komitetų posėdžiuose, koordinuoja ir kontroliuoja savivaldybės tarybos ir administracijos direktoriaus priimtų sprendimų vykdymą, dalyvauja savivaldybės institucijų posėdžiuose, kai svarstomi su seniūnijai priskirtos teritorijos bendruomenės gyvenimu susiję klausimai, arba įgalioja tai daryti kitą seniūnijos tarnautoją siekiant užtikrinti seniūnijai priskirtų funkcijų vykdymą. 


20. Apibendrina gyvenamųjų vietovių bendruomenių atstovų pastabas, pasiūlymus ir teikia juos savivaldybės administracijos direktoriui. Konsultuoja seniūnijai priskirtos teritorijos gyventojus ir teikia jiems informaciją apie rajono savivaldybės institucijų savivaldybės administracijos ir valstybės institucijų veiklą rajono savivaldybės teritorijoje; administruoja gatvių apšvietimo ir kapinių priežiūros darbus.

           


21. Nustatyta tvarka organizuoja socialinės paramos teikimą seniūnijos teritorijoje siekiant įgyvendinti Lietuvos Respublikos ir savivaldybės teisės aktų reikalavimus šioje srityje.

           


22. Įstatymų nustatyta tvarka organizuoja ir atsako už civilinę bei darbo saugą seniūnijoje siekiant įgyvendinti Lietuvos Respublikos ir savivaldybės teisės aktų reikalavimus šioje srityje.

23. Organizuoja viešųjų darbų atlikimą seniūnijoje tam, kad būtų užtikrintas tinkamas seniūnijos veiklos sritį reglamentuojančių teisės aktų įgyvendinimas.


24. Įstatymų nustatyta tvarka surašo administracinės teisės pažeidimų protokolus  tam, kad būtų užtikrintas tinkamas seniūnijos veiklos sritį reglamentuojančių teisės aktų įgyvendinimas.


25. Padeda organizuoti Lietuvos Respublikos Prezidento, Lietuvos Respublikos Seimo ir savivaldybės tarybos rinkimus, referendumus, siekiant įgyvendinti Lietuvos Respublikos teisės aktus  šioje srityje. 



26. Savivaldybės administracijos direktoriaus pavedimu sudaro nuomos sutartis dėl gyvenamojo būsto nuomos tam, kad būtų užtikrintas tinkamas seniūnijos veiklos sritį reglamentuojančių teisės aktų įgyvendinimas.




27. Savo kompetencijos ribose leidžia įsakymus, siekiant užtikrinti tinkamas seniūnijos veiklos sritį reglamentuojančių teisės aktų įgyvendinimą.



28. Rengia seniūnijos veiklos programas, teikia jas svarstyti seniūnijos seniūnaičių sueigoje. Supažindina seniūnaičius su rajono savivaldybės tarybos patvirtintomis programomis ir aptaria skirtų asignavimų naudojimą.


29. Administruoja rajono savivaldybei nuosavybės teise priklausančias gyvenamąsias patalpas, pastatus ir jų priklausinius (prižiūri, saugo, vadovaudamasis administracijos direktoriaus įsakymu, apgyvendina nuomininkus; organizuoja nemokių, pažeidusių nuomos sutartį nuomininkų iškeldinimą; informuoja rajono savivaldybės administraciją apie neapgyvendintus butus; praneša nuomininkams apie nuomos sutarties nutraukimą; pasirašo gyvenamųjų patalpų nuomos sutartį; perduoda nuomininkui gyvenamąsias patalpas su priklausiniais pagal perdavimo priėmimo aktą ir jį pasirašo bei pateikia sutarties ir priėmimo – perdavimo aktų kopijas savivaldybės administracijos Biudžeto ir turto skyriui; praneša nustatytais terminais ir tvarka socialinio būsto nuomininkams apie būtinybę nustatytu laiku deklaruoti turimą turtą ir gautas pajamas, priima turto ir pajamų deklaracijas, pateikia rajono savivaldybės administracijos direktoriui jų kopijas, priima iš rajono socialinio būsto nuomininkų prašymus, skundus, pateikia rajono savivaldybės administracijos direktoriui informaciją apie rajono savivaldybės gyvenamųjų patalpų nuomininkams apskaičiuotą ir jų mokamą nuomos mokestį, nuomos mokesčio įsiskolinimo sumą, o taip pat įsiskolinimą už šaltą ir karštą vandenį, elektros energiją, dujas, šiluminę energiją ir komunalines paslaugas (šiukšlių išvežimą, bendro naudojimo patalpų ir teritorijų valymą ir kt.) bei dėl tuščių rajono savivaldybės gyvenamųjų patalpų susidariusių įsiskolinimų). 

30. Ne rečiau kaip kartą per metus teikia seniūnijos veiklos ataskaitą seniūnaičių sueigai ir rajono savivaldybės administracijos direktoriui.



31. Vykdo kitus su seniūnijos funkcijomis susijusius nenuolatinio pobūdžio pavedimus, tam, kad būtų pasiekti savivaldybės strateginiai tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


32. Šias pareigas einantis valstybės tarnautojas tiesiogiai pavaldus administracijos direktoriui.

____________________________

Susipažinau
______________       


 (Parašas)
_________________
       

 (Vardas ir  pavardė)

__________________

  (Data)

